|  |  |
| --- | --- |
| **Elem tartalma: Tételmondatok** | Kategória: egyéb |
| Szerző(k): Dr. Farkas LászlóJelöld be a szerkesztő(k) opciót! (lenyíló lista)  | Esemény: Találkozó |
| Kapcsolódó téma: Hiszekegy | Kapcsolódó előadás: Hiszek Jézus Krisztusban |
| Régió: Összrégió | Település:  | Időpont: 2013.03. |

Kapcsolódó anyagok:

2013\_03\_hiszek\_Jezus\_Krisztusban\_foeloadas\_ossz\_talalkozo

Törzsanyag:

**TÉTELMONDATOK – Hiszek Jézus Krisztusban**

*Írta az Úr 2013. évében Dr. Farkas László atya a Hiszek Jézus Krisztusban című előadás összefoglalásaként*

* KEK 466: A nesztoriánus eretnekséggel szemben az Efezusi Zsinat 431-ben megvallotta, hogy "az Ige, személye szerint (hüposztaszisz szerint) egyesítvén magával az értelmes lélektől átlelkesített testet (...), emberré lett". [[91][[1]](#footnote-1)](file:///C%3A%5CUsers%5CFarkas%20L%C3%A1szl%C3%B3%5CAppData%5CFARKAS~1%5CAppData%5CLocal%5CTemp%5CRar%24EX00.957%5Ckek00422.html#J91) **Krisztus emberségének nincs más alanya, mint Isten Fiának isteni személye**, mely fölvette azt, és magáévá tette fogantatása pillanatában. Ezért az Efezusi Zsinat 431-ben kihirdette, hogy Isten Fiának Mária méhében történt emberi fogantatása által Mária "Istenszülő (...), nem azért, mintha az Ige természete vagy istensége eredetének elvét a szent Szűztől vette volna, hanem mert azt a szent és értelmes lélektől áthatott testet vette tőle magára, mellyel az Isten Igéje is személye szerint egyesült, és ezért mondjuk, hogy test szerint született". [92][[2]](#footnote-2)
* **Az ember és az állatok közti döntő különbség**, hogy az állatoknak nincs a természetüktől különböző énjük, vagyis nincs személyük. A személyemet megkülönböztetem a természetemtől, testemtől, lelkemtől, gondolataimtól, az állat erre nem képes, azt teljesen a természete, ösztönei irányítják, s nem a személye, mert az állatoknak olyan nincs. Az emberi személy viszont képes a természete ellenére cselekedni, ösztöneit irányítani.
* **A személy** **1. irányító-központ**: mert amit értékel, annak megszerzésére vagy átélésére indítja a természetet. Pl. irányítja a mozgást a kívánt dolgok elvégzésének irányába, tereli a gondolatokat vagy érzéseket a nem kívántról a kívánt témára stb. A személy **2. birtokos központ**: birtokolja természetét (pl. ez az én testem). **3. egységesítő központ:** személyi egységbe foglalja természetét, s végül **4. elkülönítő központ:** megkülönbözteti magát, s a rajta kívül állók másságát észleli. A személyi funkciók tudatossági foka fejlődhet, hiszen a csecsemő pl. még nem nagyon különbözteti meg magát az anyukájától, az én-határok valamelyest egybemosódnak, mégis teljes értékű és méltóságú személyről van szó. Éppígy egy szellemi fogyatékkal élő esetén. Miért? Mert **a személy méltóságát nem a tudatosság szintje, hanem igazán az adja, hogy szabadon ő döntheti el, hogyan és mit értékel** (az eszméletlen állapotban lévő betegnek is teljes értékű személyi méltósága van éppúgy, mint egy csecsemőnek vagy magzatnak).
* **Mindnyájan azzá válunk, amit értékelünk.** Ha te az önzést értékeled, vagy a bűnt értékeled, akkor ördögivé válsz, ha az Istent értékeled, akkor istenivé válsz.
* Ha Jézus csak egy hozzánk hasonló ember, akkor nem lehet a Megváltónk. A halandó embert ugyanis csak a halhatatlan Isten tudja felemelni. **Ha nem az Atyával egylényegű személy a Fiú, akkor nincs megváltásunk, s akkor az embernek nincs jövője.** Akkor soha senki nem fog bennünket felemelni a bűneinkből, és nem tudunk szentté válni, ha nem érintkezik velünk a Szent Isten.
* **A doketizmus eretneksége**, mely már az első század végén megjelent, **hogy Jézusnak a teste nem volt igazi, s valójában nem is szenvedett; ott a kereszten Krisztusnak a teste csak egy látszattest.**
* **Minden vasárnap a Szentmisében elimádkozunk: „született, de nem teremtmény, az Atyával egylényegű és minden általa lett.”**
* KEK 464: Az Isten Fia megtestesülésének egyetlen és teljesen egyedülálló eseménye **nem azt jelenti, hogy Jézus Krisztus részben Isten, részben ember, vagy, hogy az isteni és az emberi elem zavaros keveréke volna. Ő valóban emberré lett, és valóban Isten maradt. Jézus Krisztus valóságos Isten és valóságos ember.**
* **A megtestesülésben nem két személy és két természet egyesül, hanem egyfajta „személy átültetés” történik: isteni személyt emberi természetbe.** Nem úgy kell elképzelni azonban, hogy ezt egy meglévő emberi én helyébe ültetik be, hanem az öröktől való Fiú Énje egyesül Mária méhében egy emberi természettel, s hozzákapcsolja teljes isteni természetét ehhez a törékeny emberhez.

Eszközigény:

1. [[91]](file:///C%3A%5CUsers%5CFarkas%20L%C3%A1szl%C3%B3%5CAppData%5CFARKAS~1%5CAppData%5CLocal%5CTemp%5CRar%24EX00.957%5Ckek00422.html#JB91) Efezusi Zsinat: Alexandriai Cirill 2. levele Nesztorioszhoz: DS 250. [↑](#footnote-ref-1)
2. [[92]](file:///C%3A%5CUsers%5CFarkas%20L%C3%A1szl%C3%B3%5CAppData%5CFARKAS~1%5CAppData%5CLocal%5CTemp%5CRar%24EX00.957%5Ckek00422.html#JB92) Efezusi Zsinat: Alexandriai Cirill 2. levele Nesztorioszhoz: DS 251. [↑](#footnote-ref-2)